שיחת קטגוריה:נשים ביהדות

message: אני מניחה מראש שאהיה במיעוט, אבל זה לא אומר שאסור לי להביע דעתי. בעיני הקטגוריה מיותרת, בעיקר כי יש ערך ראשי בנושא שמאזכר את רוב הערכים בקטגוריה, ושניתן להוסיף לו איזכור של האחרים (למעט בית יעקב, אבל אני לא יודעת עד כמה הקטגוריה הזו מהותית לערך). דורית 02:19, 23 ביולי 2007 (IDT)
replies: text: קיום ערך ראשי אינו שולל את זכות קיומה של קטגוריה. דוד שי 07:32, 23 ביולי 2007 (IDT)
replies: text: :נכון, אבל זכותי לפחות למחות על קיומה של קטגוריה שכזו, הגם שאף אחד אחר לא ירצה למחוק אותה. דורית 11:14, 23 ביולי 2007 (IDT)

text: ואני שבה וחוזרת לזה - זו קטגוריה שאין צורך בה, של נשים יהודיות לא של נשים ביהדות. אם קטגוריה זו מותרת, אזי שגם :קטגוריה:גברים ביהדות מותרת. אני מנחשת, שלקטגוריה זו יהיו יותר מתנגדים מקטגוריה של נשים. אשמח אם קטגוריה זו תפורק ותימחק למען לא תושיט הוויקי יד להפרדה בין גברים ונשים. דורית 02:09, 9 ביוני 2008 (IDT)
replies: text: :הטענה "אם קטגוריה זו מותרת, אזי שגם :קטגוריה:גברים ביהדות מותרת" היא טענה שכבר הופיעה פעמים אחדות בעניין קטגוריות אחרות, וכשם שנפסלה שם, היא פסולה פה. היהדות היא דת גברית - רבות ממצוות עשה שלה מופנות רק לגברים. יתרה מזו, בתולדותיה מוזכרים אלפי גברים, ונשים רק קומץ. הקטגוריה שלפנינו מאירה על הקומץ. על הגברים אין צורך להאיר - הם מופיעים בכל קטגוריות היהדות.

text: :מצד שני, נשים הן קומץ בענפים רבים. האם נדרשת :קטגוריה:מתמטיקאיות, כדי להאיר על חמש הנשים המופיעות בתולדות המתמטיקה עד אמצע המאה העשרים? האם נחוצה :קטגוריה:נשים שזכו בפרס טיורינג, כדי להאיר על האישה האחת והיחידה שזכתה בפרס זה? כנראה שלא. אם כך, צודקת דורית. דוד שי - שיחה 08:53, 9 ביוני 2008 (IDT)
replies: text: ::היא נפסלה שם כי גברים הפכו לקבוצה הדומיננטית ולכן שקופה ונשים הושמו בצד. לא כך צריך להיות המצב. אני חוזרת על טענותיי הידועות, נשים אינן מיעוט דמוגרפי. הן כחצי מהאוכלוסייה. הגם, שההגמוניה לצערנו, גם בעולם הדתי, היא של גברים ואי השוויון בולט גם כאן. קטגוריות של נשים הן מיותרות ומהוות המשך פעולה לפי אותו הגיון תרבותי שמוסד על ידי גברים המוביל להפרדה בין שתי הקבוצות. חבל, שגם אנו נהיה שותפים להנצחה של חציצה זו בין שתי הקבוצות. באם לא תהינה התנגדויות - אמחק את הקטגוריה. דורית 12:10, 9 ביוני 2008 (IDT)
replies: text: :::אני מתנגדת. מה עם לאחד את :קטגוריה:מדרשות לנשים עם :קטגוריה:ישיבות? זו לא קטגוריה לנשים, ולא קשור לאי שוויון. אישית זו קטגוריה שעזרה לי, והיא גם עוזרת לקטלוג קטגוריות המשנה. הדס - שיחה 22:34, 9 ביוני 2008 (IDT)
replies: text: :::::למה מדרשות לנשים צריכות להיות פה ולא במוסדות לימוד תורניים? הקטגוריה הזו מלקטת מכל הבא ליד תחת השם הכוללני "נשים ביהדות", ולדעתי, שוב, אין לה שום צידוק. דורית 22:42, 9 ביוני 2008 (IDT)
replies: text: ::::::זה נכון שלא ממש ברור אילו ערכים צריכים להיות בקטגוריה (בין השאר בגלל מחיקת קטגוריה: נשים בתנ"ך), אבל עדיין לדעתי יש לקטגוריה חשיבות. הגיוני שמי שיתעניין בשרה שנירר יתעניין גם בדונה גרציה נשיא ולא באנשי חינוך פולנים או כל קטגוריה אחרת שנמצאת בערך שרה שנירר (לפחות אצלי זה ככה), ושמי שיתעניין בברוריה, יתעניין גם בילתא. הדס - שיחה 22:46, 12 ביוני 2008 (IDT)
replies: text: :::::::אני לא מסכימה. קטגוריה אינה רק עניין של נוחות, יש לה משמעות רבה, ודאי אצל נשים. שרה שנירר ודונה גרציה נשיא שונות האחת מהשניה והקטגוריה הזו מלקטת כל מיני נשים שהקו המנחה להכנסה לקטגוריה הוא שהן יהודיות. אם יש קשר בין נשים מסויימות מבחינה רעיונית, בשביל זה יש לנו ראו גם. אם מישהי מתעניינת בדבורה הנביאה היא בהכרח תתעניין בנחמה ליבוביץ' הנמצאת בקטגוריה? שאלתי פשוטה - למה אין קטגוריה גברים ביהדות? לפי הקו המנחה שלך, לא אמורה להיות בעיה ליצור קטגוריה שכזו המכילה למשל את רבי עקיבא ואת ישעיהו ליבוביץ גם יחד. דורית 02:27, 13 ביוני 2008 (IDT)
replies: text: ::::::::כמו שאני תופש את זה, הקטגוריות נועדו אך ורק להקל על הניווט ועל מציאת המידע הרלוונטי למחפשת. אם את בעד הערך מעמד האישה ביהדות, את אמורה להיות גם בעד הקטגוריה הזו שתסייע רבות למבקשת ללמוד על הנושא. יאיר • שיחה 02:36, 13 ביוני 2008 (IDT)
replies: text: :::::::::שוב, קטגוריה היא הרבה יותר מניווט, וגם אם מדובר כאן בניווט - מה בדיוק הקו המנחה של הערכים פה? שהן נשים וגם יהודיות? ואני מקווה יאיר שאתה לא רומז שאתה מחליט בעבור מה אני בעד ומה נגד. ציינתי הלוך ושוב מדוע קטגוריות של נשים אינן ראויות כלל. אם יוחלט להשאיר קטגוריה זו (ואני מקווה שלא), אני אשמח לראות קטגוריה של גברים ביהדות גם. היא תקל עלי את הניווט באותה מידה. אפשרות אחרת היא להמיר את הקטגוריה לרשימה שמית רלוונטית בתוך הערך מעמד האישה ביהדות. דורית 02:45, 13 ביוני 2008 (IDT)
replies: text: ::::::::::ההתקפה מיותרת. ועכשיו, התעזרי לאדם קטן כמוני להבין, מה היא הקטגוריה חוץ מניווט? והקו המנחה הוא אכן, הן גם נשים וגם יהודיות, וגם קשורות בצורה כזו או אחרת ליהדות (כדת), וגם זכאיות לערך, ולכן הקטגוריה יכולה לסייע לחקירת הנושא של מעמד האישה ביהדות, ע"י מדגם מייצג של נשים משמעותיות ביהדות. אנא, נסי להתמקד בטענה הזו ולגרום לי להבין איפה אני טועה, יען כי דומה שאת מתעלמת מהרלוונטיות של הקטגוריה בשם השוויון. יאיר • שיחה 02:57, 13 ביוני 2008 (IDT)
replies: text: :::::::::::אני חושבת שהראתי מדוע הקטגוריה חסרת רלוונטיות בהתחשב בליקוט הדי משונה של נשים שדרות להן תחת קטגוריה אחת. ולא התקפתי, חלילה וגם אינך אדם קטן. אבל טענת שאם אני בעד ערך מסויים אז בהכרח גם קטגוריה, וזה בהחלט נשמע כאילו אתה מחליט לבד במה אני תומכת ולא כך הוא. לגבי שלל נימוקים מדוע קטגוריות של נשים אינן רצויות ואינן רק עניין של ניווט, אנא ראה שיחת קטגוריה:נשים בתנ"ך. ודומה שאף אחת או אחד לא הסבירו לי מדוע לא לפתוח קטגוריה של גברים ביהדות, יען הם מתעלמים מכך בשם אי השוויון. דורית 03:14, 13 ביוני 2008 (IDT)
replies: text: ::::::::::::בואי ננסה להתמקד עוד יותר. ההצעה לפתוח קטגורית גברים ביהדות היא רטורית ונעזוב אותה. בהחלט טענתי, ואני עדיין טוען, שאם את בעד ערך מסויים אז בהכרח גם קטגוריה, וגם הסברתי למה; כך שאינך יכולה לטעון שזה נשמע ש"אתה מחליט..." אדרבה, הסבירי לי למה לא, ולמה את מכנה את הקטגוריה הזו בשם "ליקוט די משונה".
replies: text: ::::::::::::אבל למען האמת, בינתיים נתקלתי בדברייך בשיחת הקטגוריה:יהודים שזכו במדליית וכו', ולמדתי שגם כאשר אין חולק שהרשימה רלוונטית, את מעדיפה רשימה שמית בערך על פני קטגוריה, כפי שהצעת גם כאן. מסתבר, אם כן, ששורש המחלוקת נעוץ בהגדרותינו השונות את מטרת הקטגוריות בויקיפדיה. את עמדתי הסברתי (ניווט); מהי הקטגוריה לדעתך? יאיר • שיחה 03:26, 13 ביוני 2008 (IDT)

text: מה עם גולדה מאיר, שולמית אלוני ועדה יונת, למה אינן בקטגוריה זו? האם מי שמתעניין בדבורה הנביאה לא יתעניין מיד בממשיכת דרכה הדגולה, ציפי לבני? ונלי זק"ש, במה היא פחותה ממרים הנביאה?

text: בעיה הרבה יותר חמורה: יש כאן תת-קטגוריה :קטגוריה:מדרשות לנשים, העוסקת בבתי ספר שנועדו לנשים בלבד, ומסתירה את קיומם של בתי ספר מפוארים כגון אוניברסיטת תל אביב, שגם בהם יש דריסת רגל לנשים. המנווט באמצעות קטגוריה זו יגיע למסקנה שזו דת האוסרת על נשים ללמוד עם גברים, תרחם ה'.

text: יש לבטל קטגוריה זו, ויפה שעה אחת קודם. דוד שי - שיחה 03:20, 13 ביוני 2008 (IDT)
replies: text: :הטענה שלי היא, כפי שכתבתי כבר בדיון הזה, שהקטגוריה מהווה כלי עזר מאין-כמוהו ללמידת הנושא של מעמד האישה ביהדות. דייקו בלשון: נשים "ביהדות" ולא נשים יהודיות שתהיה אכן קטגוריה פסולה. מכיוון שכך, צף ועולה מאליו החילוק שבין דבורה לציפי. ובאשר לבעיה-היותר-חמורה, תת הקטגוריה אכן בעייתית, אבל מכיוון שהדגש הוא על הדת, לעניות דעתי אפשר לחיות עם זה. או להסיר את זה, אבל למה את כל הקטגוריה?  יאיר • שיחה 03:34, 13 ביוני 2008 (IDT)

text: :כי לא מדובר פה במיעוט דמוגרפי והוצאה של קהל שלם החוצה היא מעשה שאני מקווה שהוויקיפדיה אינה שותפה לו. הנימוקים לכך נכתבו האופן מקיף ביותר בשיחה של נשים בתנ"ך. לדעתך, מי שרוצה ללמוד על מעמד הנשים ביהדות ילמד זאת לפי הקטגוריה הזו והערכים המופיעים בה? כך שניווט היא ודאי אינה מספקת, על אחת כמה וכמה אינה כלי עזר. מי שרוצה ללמוד על מעמד האישה ביהדות ת/יוכל לעשות זאת היטב דרך הערך, שבו ניתן לכלול רשימה שמית רלוונטית. ואני ממוקדת וגם מדייקת - הקטגוריה מכילה נשים יהודיות. דורית 03:47, 13 ביוני 2008 (IDT)
replies: text: ::יאיר, מה פירוש "הדגש הוא על הדת"? האם דת זו מעדיפה את מדרשת לינדנבאום ופוסלת את אוניברסיטת תל אביב? עשרת אלפים יהודיות כשרות הלומדות באוניברסיטת תל אביב סבורות אחרת. האם מעמדה של ציפי לבני, כשרת חוץ במדינה יהודית ודמוקרטית, מלמד פחות על מעמד האישה ביהדות מאשר מעמדה של דבורה הנביאה? הקטגוריה היא קטגוריה חלקית ביותר, אפס קצהו של המראה המגוון של האישה ביהדות, וגם הפירוש שהיא נותנת למילה יהדות מצומצם וכיתתי. די בכך, גם אם נשים לרגע בצד את נימוקיה של דורית, כדי למהר ולמחוק קטגוריה מטעה זו. דוד שי - שיחה 03:49, 13 ביוני 2008 (IDT)
replies: text: :::על פניו יש הבדל ברור בין היהדות כדת, שאין לא לציפי לבני ולא למדינת ישראל כל זיקה אליה, לבין היהדות כלאום. מכל מקום, אם אנחנו עומדים להכנס בכל זאת לוויכוח סוער בשאלת 'מיהו יהודי' הטעונה, אני אצהיר ש"אין הצר שווה בנזק המלך" ואסוג מהתנגדותי למחיקה. אבל בפעם אחרת, דורית, אנחנו חייבים לתפוס שיחה בנושא הכללי של תפקיד הקטגוריות. יאיר • שיחה 04:02, 13 ביוני 2008 (IDT)
replies: text: ::::רק כדי להיות בטוח: יש הסכמה למחיקה? לרוקן את הקטגוריה? ברוקס • שיחה • המורשת העולמית. פשוט עולמית! 04:03, 13 ביוני 2008 (IDT)
replies: text: :::::מה בוער? חכה לפחות עד מחר (בישראל), לראות אם יצוצו מתנגדים אחרים. יאיר • שיחה 04:08, 13 ביוני 2008 (IDT)
replies: text: ::::::הקטגוריה מדרשות לנשים כוללת (באופן מפתיע) מדרשות לנשים. בפעם האחרונה שבדקתי, אוניברסיטת ת"א לא הייתה מדרשה. הדס - שיחה 08:55, 13 ביוני 2008 (IDT)
replies: text: :::::::מובן שאינני דורש להכליל את אוניברסיטת תל אביב ב:קטגוריה: מדרשות לנשים, אך מדוע שלא תיכלל ב:קטגוריה:נשים ביהדות? הרי לומדות בה יותר מ-10,000 נשים יהודיות, הרבה יותר מאשר בכל המדרשות לנשים גם יחד. ועוד לא הזכרתי את ד"ר ורד נועם המלמדת באוניברסיטת תל אביב, ויכולה לחדש עניין או שניים גם לחברי מועצת הרבנות הראשית ונשותיהם גם יחד. דוד שי - שיחה 09:40, 13 ביוני 2008 (IDT)
replies: text: ::::::::כי זו לא מסגרת דתית. ד"א- ורד נועם לימדה גם במדרשת לינדנבאום. אבל יש צדק בדבריך, מבחינתי אפשר למחוק. הדס - שיחה 09:46, 13 ביוני 2008 (IDT)

message: לא שמתי לב שקטגוריה כזאת כבר הייתה קיימת ונמחקה. אבל מה בעצם היה רע בקטגוריה הזאת? היא הייתה נחוצה לי לשם הערך פאולה אקרמן, והיא מתאימה לעוד הרבה ערכים אחרים. נכון שאין קטגוריה "גברים ביהדות", אבל איש לא יכחיש שנושא הנשים ביהדות כולל היבטים מיוחדים שאי אפשר למצוא בסוגיית הגברים ביהדות. ‏DrorK‏ • ‏שיחה‏ 13:05, 23 בינואר 2009 (IST)
replies: text: גם אני סובר שיש מקום לקטגוריה זו. חגי אדלר • שיחה • ל-111 ערי מיליונים אין עדיין ערך. קחו אחת! •  כ"ז בטבת ה'תשס"ט • 13:07, 23 בינואר 2009 (IST)
replies: text: :אני מסכים עם דברי דורית לעיל. חי  ◣ 23.01.2009, 13:08 (שיחה)
replies: text: ::אולי זה כבר נאמר בדיון לעיל, אבל אין הכוונה להכניס לקטגוריה את כל הביוגרפיות של נשים יהודיות, אלא רק ערכים שיש להם קשר למעמד האישה ביהדות או לאורח חיים המיוחד לנשים יהודיות (יש כמה מנהגים שאפשר לומר שהם אופייניים לנשים יהודיות ולא לגברים יהודים), וגם ביוגרפיות של נשים שפועלן או אורח חייהן קשור קשר הדוק למעמד האישה ביהדות. ‏DrorK‏ • ‏שיחה‏ 13:21, 23 בינואר 2009 (IST)
replies: text: :::שם הערך מזמין לשייך אליו את כלל הנשים היהודיות, כולל גולדה מאיר, שהיא פורצת דרך לא פחות מאשר הבתולה מלודמיר ופאולה אקרמן. כרגע יש בקטגוריה הקטנה שני ערכים העוסקים בנשים ספציפיות, ושני ערכים העוסקים בדינים הקשורים בנשים. אלה שני נושאים נפרדים. את הנשים אני מציע להוציא מהקטגוריה, בהתאם להחלטה שהתקבלה. לדינים הקשורים בנשים אפשר להוסיף עוד כהנה וכהנה, אך נחוץ שם מתאים יותר לקטגוריה. דוד שי - שיחה 14:21, 23 בינואר 2009 (IST)
replies: text: ::::ובכן, נידה נכלל ב:קטגוריה:טהרת המשפחה ועגינות נכלל ב:קטגוריה:הלכות אישות. די בשיוכם לקטגוריות אלה. לאחר הסרתם נותרו בקטגוריה שתי נשים, שמחזירות אותנו לשאלה מה מאפיין את הקטגוריה. האם אליס מילר תיכנס אליה? האם ציפי לבני, שרת החוץ היהודיה, תיכנס אליה? נדמה לי שבכל זאת אנחנו חוזרים לדיון שהביא למחיקת הקטגוריה בסיבוב הקודם. דוד שי - שיחה 14:24, 23 בינואר 2009 (IST)
שיניתי בתוך דברי דוד שי מ:קטגוריה:הלכות נישואין ל:קטגוריה:הלכות אישות לאור שינוי שם הקטגוריה. גוונא + שיחה + אין לנו פורטל הלכה! 22:36, 19 בינואר 2010 (IST)
replies: text: :::::את שתי הנשים שהיו בקטגוריה זו שייכתי ל:קטגוריה:רבניות (ראו שם למי נועדה הקטגוריה ולמי לא נועדה), וכן יצרתי קטגוריית-על :קטגוריה:נשים ביהדות, שכבר איננה קטנה. דוד שי - שיחה 14:44, 23 בינואר 2009 (IST)
thread_title:  אופס... 

message: אני מסתכל על הקטגוריה, ולדעתי יש לשנות את שמה. לא מדובר על היהדות בכללותה (מדע, ציונות, ספרות כולי'), אלא על הדת היהודית. אמרי אביטן 17:55, 14 במרץ 2021 (IST)
thread_title: האישה בדת היהודית

message: מציע לשנות ל:קטגוריה:נשים ביהדות כמו שאר הדתות. נעבעך - שיחה 17:45, 29 במאי 2021 (IDT)
replies: text: . ? סיון ל - שיחה 08:31, 1 ביוני 2021 (IDT)
replies: text: :. קובץ על יד • שיחה •  19:47, 2 ביוני 2021 (IDT)
replies: text: ::, אבל לא מופיע לי הגאדג'ט שמעביר את כל הדפים, אם מישהו יכול לעשות את זה תבוא עליו ברכה. נעבעך - שיחה 08:50, 6 ביוני 2021 (IDT)
replies: text: ::: נעבעך - שיחה 08:56, 6 ביוני 2021 (IDT)
 אינג. יונה ב. - שיחה - הבה נכחילה 18:20, 17 ביוני 2021 (IDT)
thread_title:  שינוי שם